钦定古今图书集成/方舆汇编/边裔典/第089卷 > 图书编 > 《内夷总论》
## 钦定古今图书集成/方舆汇编/边裔典/第089卷 > 图书编 > 《内夷总论》

按：四夷之见于《经》者，始于三苗。今自巴蜀以东，历湖
南、北桂岭、云、贵数千里溪峒山箐之中，曰犵、曰狑、曰
獠、曰猺、曰獞之类凡十数种，皆蛮也。其间最轻捷者
曰猫，即三苗之后也，依山以居，其性习不常，无有伦
纪礼义。国初，于湖北、川东立宣慰司者五：曰永顺、曰
保靖、曰贵州、曰思川、曰播州。又有宣抚司、安抚司及
招讨司长官司之设外此所谓军民府及军民指挥
使司者，又兼设土官以辖其夷人，随其地而设其官，
因其俗而为之治，善者授以职，恶者分其势，是盖得
有虞分北之义，大禹丕叙之意也。